si isagani, na nakalimot na sa lahat ng kaniyang mapait na pagpapalagay sa mga bagay bagay at wala nang nakikita sa lahat ng dako kundi bulaklak na walang tinik, ay sumagot na: sa loob ng di mahabang panahon ang lahat ng puloy makakalatan ng mga daang bakal, na lubhang matulit halos parang hangin na pagdaraanan niyong ferro carril gaya ng sabi ng isang sumulat; at sa gayon, ang mga sulok ng sangkapuluan ay mabubuksan sa lahat. sa gayon, ngunit kailan? kung akoy hukluban na. hindi mo batid ang magagawa natin sa loob ng ilang taon ang sagot ni isagani hindi mo batid ang lakas at ang sigabo na maibibigay ng bayan matapos ang daan daang taong pagkahimbing.